Neuvoston asetus (EY) N:o 1095/96, annettu 18 päivänä kesäkuuta 1996, luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena



Virallinen lehti nro L 146 , 20/06/1996 s. 0001 - 0002



NEUVOSTON ASETUS (EY) N:o 1095/96, annettu 18 päivänä kesäkuuta 1996, luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisö on tehnyt Itävallan, Suomen ja Ruotsin liittymisen seurauksena tiettyjen kolmansien maiden kanssa sopimukset GATT-sopimuksen XXIV artiklan 6 kohdan mukaisesti (1) käytävien neuvottelujen loppuunsaattamisesta; näissä sopimuksissa määrätään muun muassa tietyistä maatalouden alaa koskevista yhteisön sitoumuksista; komissio on laatinut näiden sopimusten soveltamiseksi uuden luettelon "CXL - Euroopan yhteisöt", jota sovelletaan koko yhteisön tullialueella sellaisena kuin se on 1 päivästä tammikuuta 1995 ja jolla korvataan vuoden 1994 GATT-sopimukseen liittyvän Marrakechin pöytäkirjan liitteenä oleva luettelo "LXXX - Euroopan yhteisöt"; tämä luettelo CXL on toimitettu Maailman kauppajärjestölle; luettelossa CXL määrätyt sitoumukset on toteutettava niin pian kuin mahdollista ja erityisesti niiden sitoumusten osalta, joita sovelletaan 1 päivästä tammikuuta 1996; tämän vuoksi neuvoston on syytä oikeuttaa komissio toteuttamaan tarvittavat toimenpiteet hallintokomiteamenettelyn mukaisesti; yksinkertaisuuden vuoksi vaikuttaa tarpeelliselta säätää saman menettelyn soveltamisesta neuvoston hyväksymien luetteloon CXL mahdollisesti tehtävien muutosten toteuttamiseksi, ON ANTANUT TÄMÄN ASETUKSEN: 1 artikla 1. Komissio toteuttaa ensimmäisen tilaisuuden tullen 1 päivästä tammikuuta 1996 tarvittavat toimenpiteet yhteisön tullialueella, sellaisena kuin se oli 1 päivänä tammikuuta 1995, sovellettavassa ja Maailman kauppajärjestölle toimitetussa luettelossa "CXL - Euroopan yhteisöt" esitettyjen myönnytysten täytäntöön panemiseksi maatalouden alalla. Nämä toimenpiteet vahvistetaan vilja-alan yhteisestä markkinajärjestelystä 30 päivänä kesäkuuta 1992 annetun asetuksen (ETY) N:o 1766/92 (2) 23 artiklassa säädettyä menettelyä noudattaen, muiden yhteisiä markkinajärjestelyjä koskevien asetusten vastaavien säännösten sekä CN-koodiin 0701 90 51 kuuluvien tuotteiden osalta hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun asetuksen (ETY) N:o 1035/72 (3) 33 artiklan mukaisesti. 2. Jos neuvosto hyväksyy luettelon CXL muutoksen, tästä johtuvat toimenpiteet vahvistetaan 1 kohdassa säädettyä menettelyä noudattaen. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 18 päivänä kesäkuuta 1996. Neuvoston puolesta C. BURLANDO Puheenjohtaja (1) EYVL n:o L 334, 30.12.1995, s. 25 ja 38 (2) EYVL n:o L 181, 1.7.1992, s. 21, asetus sellaisena kuin se on viimeksi muutettuna asetuksella (EY) n:o 1863/95 (EYVL n:o L 179, 29.7.1995, s. 1) (3) EYVL n:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) n:o 1363/95 (EYVL n:o L 132, 16.6.1995, s. 8)